17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 423 της 7 Ιουν. /1 Ιουλ. 1968 (ΦΕΚ Α΄ 142) Περί παροχής νέας προθεσμίας δια την αναγνώρισιν χρόνου εμπορικής απασχολήσεως. Έχοντες υπ’ όψιν: 1)Τας διατάξεις των άρθρ. 3 και 4 του Ν.Δ. 4096/1960 «περί ρυθμίσεως θεμάτων τινών του Ταμείου Ασφαλίσεως Εμπόρων». 2)Γνώμην του Διοικητικού Συμβουλίου του Ταμείου Ασφαλίσεως Εμπόρων, υποβληθείσαν δια της υπ’ αριθ. 50107/7653/7.10.67 αναφοράς του ως άνω Ταμείου. 3)Γνώμην του Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 15/30.11.67 συνεδρίασιν αυτού της ΙΕ΄ Περιόδου. 4)Την υπ’ αριθ. 264/1968 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Δια την άσκησιν του δικαιώματος αναγνωρίσεως του, υπό του δευτέρου εδαφίου της παρ. 4 του άρθρ. 5 του υπ’ αριθ. 47/1964 Β.Δ/τος, προβλεπομένου, χρόνου εμπορικής απασχολήσεως, παρέχεται νέα προθεσμία λήγουσα την 30.6.1969. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. Η ανωτέρω προθεσμία παρετάθη εκ νέου αφ’ ης έληξεν, μέχρι της 31 Δεκ. 1971, δια του άρθρ. 6 Β.Δ. 380 της 31 Μαΐου /8 Ιουν. 1971 (ΦΕΚ Α΄ 113). 39.Ε.α.17 Καταστατικό Ταμείου ΑσφαλίσεωςΕμπόρων (Τ.Α.Ε) «Αι διατάξεις του Β.Δ. 423/68 (ΦΕΚ 142/1.6.68, τεύχ. Α΄) εφαρμόζονται και επί ησφαλισμένων εις το Ταμέιον εμπόρων φύλλων καπνού, περί ων αι διατάξεις του άρθρ. 3 του Β.Δ. 47/1964 και υπό τους περιορισμούς του εδαφ. ς΄ της παρ. 2 αυτού. Ούτοι δύνανται να εξοφλήσουν τας εισφοράς του αναγνωριζομένου χρόνου εμπορικής απασχολήσεώς των, βάσει των διατάξεων των υπ’ αριθ. 630/68 και 192/67 αποφάσεων του Ε.Σ.Ο.Π. υπό την προϋπόθεσιν καταβολής των μέχρι της ανακοινώσεως της σχετικής αποφάσεως του Διοικητικού Συμβουλίου του Ταμείου απαιτητών δόσεων». Η εντός « » διάταξις προσετέθη δια του Β.Δ. 343 της 19/29 Μαΐου 1969 (ΦΕΚ Α΄ 100). 